Z A P I S N I K
2. sjednice Vijeća Mjesnog odbora „Bruno Bušić“, 19. 7. 2021. s početkom u 9:00 satiu prostorijama mjesnog odbora „Bruno Bušić“, 
NAZOČNI ČLANOVI VIJEĆA:
1.	Sandra Tomljenović
2.	Ivan Romštajn
3.	Bojana Jurički
4.	Mirjana Grubišić
5.	Iva Ramljak
6.	Borna Smrk
7.	Marinko Blažević
  Predsjedava Sandra Tomljenović, predsjednica Vijeća.
Predsjednica konstatira da je nazočno svih 7 članova Vijeća, te otvara 2. sjednicu Vijeća Mjesnog odbora.
Predsjednica predlaže verifikaciju zapisnika 1. konstituirajuće sjednice koji su članovi Vijeća dobili e-poštom.
Vijeće prihvaća tekst Zapisnika 1. sjednice Vijeća održane 24.6.2021. jednoglasno, sa sljedećim ispravcima:
-          U naslovu točke Ad2. potrebno je zamijeniti BORONGAJ LUGOVI s „BRUNO BUŠIĆ“
-          U točci Ad3. u tekstu prisege potrebno je zamijeniti Borongaj lugovi s „Bruno Bušić“ na dva mjesta
 Predsjednica predlaže dnevni red kojeg su svi vijećnici primili e-mailom  i pita ima li tko kakvih dodatnih prijedloga. 
Prijedloga nema i konstatira se da Vijeće jednoglasno usvaja sljedeći
D N E V N I   R E D
1.      Polaganje prisege verificiranog člana VMO “Bruno Bušić”, gosp. Marinka Blaževića
2.      Aktualna komunalna problematika
3.      Zaključak o nabavci opreme za potrebe rada VMO “Bruno Bušić”
4.      Korištenje sredstava s pozicije “Ostali nespomenuti rashodi poslovanja” (ONRP)
5.      Korištenje prostora MS “Bruno Bušić”
6.      Zaključak VMO o dežurstvu članova VMO i komunikacija s građanima
7.      Razno / Pitanja i prijedlozi 
Ad 1. Polaganje prisege verificiranog člana VMO “Bruno Bušić”
Gosp. Marinko Blažević nije bio prisutan na 1. konstituirajućoj sjednici zbog čeka nije položio prisegu.
Predsjednica poziva člana Vijeća Marinka Blaževića da nakon što pročita tekst prisege ustane i izgovori riječ: PRISEŽEM
Tekst prisege.
Prisežem, svojom čašću, da ću dužnost člana Vijeća Mjesnog odbora „Bruno Bušić“ obavljati savjesno i odgovorno i da ću se u svom radu pridržavati Ustava i zakona, Statuta i odluka Grada Zagreba, te odluka Vijeća, da ću štititi ustavni poredak Republike Hrvatske te se zauzimati za svekoliki probitak Mjesnog odbora „Bruno Bušić“, Gradske četvrti Peščenica – Žitnjak, Grada Zagreba i Republike Hrvatske.
Nakon položene prisege Marinko Blažević potpisuje tekst prisege koji će se predati djelatnicima Gradskog ureda za mjesnu samoupravu.
Ad 2. Aktualna komunalna problematika
Članovi Vijeća primili su dio materijal uz poziv na sjednici, također predsjednica informira nazočne o nekoliko zahtjeva koje je VMO zaprimio e-mail poštom za rješavanje komunalne problematike.
Predsjednica obavještava da će se sljedeći zahtjevi građana proslijediti na daljnje postupanje u gradski ured voditelju Područnog odsjeka Peščenica – Žitnjak  Borisu Berberu, dipl.polit. na mail:
1. Odlomljenu grana breze u dječjem parku u Šimunovićevoj
2. Ispred dječjeg parka u Šimunovićevoj nalazi se zeleni otok na kojem je postavljen kontejner za plastiku koji ima okrugli otvor. Obzirom da građani u pravilu izbjegavaju gurati žute vreće u takve kontejnere plastični otpad se odlaže oko kontejnera zbog čega se smeće rasipa iz vreća što od strane sakupljača boca što od vrana. Potrebno je na tom mjestu osigurati spremnike koji imaju mogućnost zatvaranja/otvaranja poklopca (takvi su postavljeni na drugim lokacijama u kvartu).
3. Zamjena dvije klupe i stola u ulici Ul. A.Jakšića 36,  na zelenoj površini s južne strane (iza zgrade 32-36). Zahtjev je poslan u veljači. Dragan Uzelac poslao je zahtjev s maila MO na marko.smolic@zgh.hr, ali do danas ništa nije riješeno.
4. Ul. A. Jakšića 29, zaklonjen prometni znak granama
5. Na više lokacija ostali su panjevi od sječe stabala. Jedan panj nalazi se u ul. A. Jakšića 25. južno.
6. Postavljanje betonskih žardinjera na kraju šetališta Vesne Parun na mjestu gdje su bili stupići, koji su prerezani. Dojavljeno je da korisnici vrtova preko šetnice autom pristupaju putu uz željezničku prugu kako bi došli do svojih vrtova. (koordinate 45.81474377790312, 16.028484294391266)
7. Zahtjev za odvoz granja nakon rezanja grmlja i živice koje se nalazi ispred i iza ulaza Ante Jakšića 34.
Bez rasprave svi nazočni članovi Vijeća podržavaju upućivanje zahtjeva na daljnje rješavanje u gradski ured.
Predsjednica izvještava o problematici parkiranja, regulaciji prometa i sigurnosti kretanja pješaka u ulici Milana Pavelića za koju je MO zaprimio 3 zahtjeva od strane:
· Julije Marion za osiguranje parkinga samo za stanare ulice Milana Pavelića;
· Marine Movrić za postavljanje pješačkog na raskrižju ulica Milana Pavelić i Jure Kaštelana kako bi se postigla sigurnog kretanja školaraca koji tu rutu koriste na putu do škole;
· Đure Đukića za proglašenje Ulice Milana Pavelića od 2-10 i od 1-15 jednosmjernom kako bi se osigurao parking za stanare kuća.
Otvara raspravu.
U raspravi sudjeluju svi vijećnici i suglasni su sa zahtjevima građana.
Predsjednica prijedloge daje na glasovanje i nakon provedenog glasovanja utvrđuje se da Vijeće  jednoglasno donosi  
Z a k l j u č a k 
o rješavanju prometne problematike
Vijeće će informirati građane da je u tijeku izrada prometne studije za područje MO „ Bruno Bušić“ koja bi prema zadnjim informacijama, koje je dao vijećnik Marinko Blažević, trebala biti gotova u rujnu. VMO se slaže s prijedlogom da ulica Milana Pavelića bude jednosmjerna i da je potrebno postaviti pješački prijelaz na raskrižju ulica Milana Pavelić i Jure Kaštelana.
 Nadalje predsjednica izvještava o zahtjevu predstavnice stanara stambene zgrade Jure Kaštelana 22a Anđele Rogošić za postavljanje ulične rasvjete obzirom na to da je neosvijetljeno od ulaza 22a do 16a susjedne zgrade, a rasvjeta koja postoji na brojevima 20 i 22 je na senzor koju su postavili stanari.
Otvara raspravu.
U raspravi sudjeluju svi nazočni i suglasni su s postavljanjem ulične rasvjete.
Prijedlog se daje na glasovanje i nakon provedenog glasovanja utvrđuje se da Vijeće jednoglasno  donosi
Z a k l j u č a k
o postavi ulične rasvjete

Vijeće MO „Bruno Bušić“ predlaže VGČ Pešeščenica-Žitnjak da od nadležnog gradskog tijela zatraži: 

· postavu  ulične rasvjete na lokaciji: Ulica Jure Kaštelana 16a i 22a (južna strana zgrada – put koji povezuje ulaze u zgrade);.
· o učinjenom izvijesti ovo Vijeće.

Ad 3. Zaključak o nabavci opreme za potrebe rada VMO “Bruno Bušić”
Predsjednica izvještava da su tijekom preuzimanja prostora MO „Bruno Bušić“ 28.6. 2021. u 8:00 h ona i potpredsjednik ustanovili da zatečena informatička oprema je stara i nije u funkciji. Ključeve je predala stručna referentica za rad gradske četvrti i mjesnih odbora gosp. Đurđa Gradečak.
Predsjednica predlaže da Vijeće MO donese zaključak koji će se uputiti VGČ Peščenica-Žitnjak kojim se traži nabavka računala, pisača i skenera za potrebe rada Vijeća MO i prijedlog daje na glasovanje.
Nakon provedenog glasovanja utvrđuje se da Vijeće jednoglasno donosi 


Z a k l j u č a k
o nabavci  opreme za potrebe rada VMO
Vijeće MO „Bruno Bušić“ predlaže VGČ Peščenica-Žitnjak nabavku računala, pisača i skenera za potrebe rada VMO.
 Ad 4. Korištenje sredstava s pozicije “Ostali nespomenuti rashodi poslovanja” (ONRP)
Gđa. Kata Hačko, voditeljica Udruge umirovljenika Vukomerec podnijela je zahtjev za financiranje izleta umirovljenika. Zahtjev su članovi zaprimili uz poziv za sjednicu.
Vijeće jednoglasno donosi zaključak da se udruzi neće odgovori pozitivno na pisani zahtjev za financiranje izleta umirovljenika obzirom na to da se ONRP sredstva mogu koristiti isključivo za određene stavke (vijence, potrošni materijal, promidžbeni materijal …).
 	Ad 5. Korištenje prostora MS “Bruno Bušić”
Predsjednica je vijećnicima predočila raspored korištenja prostora te je jednoglasno dogovoreno da se u ovom trenutku neće raditi izmjene rasporeda korištenja prostora.
Jednoglasnom odlukom odobreno je privremeno korištenje prostora stranci MOŽEMO! - POLITIČKA PLATFORMA ZAGREB JE NAŠ! i NOVOJ LJEVICI – NL jedanput tjedno utorkom od 16-18h u maloj dvorani.
Vijeće je odlučilo da će se uvesti evidencija korištenja prostora.
Vijeće je nakon rasprave zaključilo da će se od udruga koje budu tražile prostor za korištenje prilikom podnošenja zahtjeva morati priložiti i plan rada za period za koji se sklapa ugovor o korištenju prostora.
Predsjednica je izvijestila vijeće o zahtjevu udruge Veliko srce, koja se bavi humanitarnim radom, ali nema svoj prostor. Članice udruge heklaju i štrikaju deke, kape, šalove, sve za humanitarne svrhe. Vijeće podržava  zahtjev i odobrava korištenje prostora četvrtkom od 10 do 13h u maloj dvorani prvi i treći tjedan u mjesecu.
Predsjednica daje prijedloge na glasovanje i nakon provedenog glasovanja utvrđuje se da Vijeće jednoglasno  donosi sljedeće
Z a k l j u č k e
o korištenju prostora

1. Vijeće MO „Bruno Bušić“ odobrava korištenje prostora MS političkoj stranci MOŽEMO! – POLITIČKA PLATFORMA ZAGREB JE NAŠ! I NOVOJ LJEVICI – NL u terminu:
· utorkom u vremenu od 16,00 – 18,00 sati (mala dvorana) i teče od 19. srpanja 2021. do 19. srpnja 2022.

 Vijeće MO „Bruno Bušić“ odobrava korištenje prostora MS Udruzi „Vekiko srce“ u terminima:
2. 1. i 3.  četvrtak u mjesecu u vremenu od 10,00 – 13 sati  (mala dvorana) i teče od 19. srpanja 2021. do 19. srpnja 2002.
 
Ad 6. Zaključak VMO o dežurstvu članova VMO i komunikacija s građanima
Vijeće je jednoglasno odlučilo da će dežurstva članova VMO u prostorijama MO biti organizirana od rujna. Za dežurstva formiraju se tri tima:
1. Sandra Tomljenović i  Borna Smrk
2. Ivan Romštajn i Bojana Jurički
3. Mirjana Grubišić i Iva Ramljak
Vijećnik Marinko Blažević bit će dostupan po potrebi.
 Dežurstva će biti organizirana srijedom od 18-19h.
Za potrebe praćenja zahtjeva/prijava građana koji dolaze mailom i pisanim putem te njihovo rješavanje predsjednica je napravila Excel tablicu koja će biti on line dostupna svim vijećnicima.
Vijećnica Ivana Ramljak je zatražila da joj se e-mailovi građana proslijede. Svi e-mailovi prosljeđuju se podpredsjedniku prilikom davanja odgovora građanima na njihov zahtjev/prijavu.
Svi vijećnici su se jednoglasno složili da se komunikacija s građanima o radu MO nastavi na  društvenim mrežama (Facebook) „Moj Borongaj“ i „MO Bruno Bušić“, a objave na sebe je preuzela predsjednica.
Na prijedlog predsjednice jednoglasno je usvojen prijedlog postavljanja oglasne ploče kod Spara na Borongajskoj cesti. Nakon kraće rasprave zaključeno je da bi trebalo razmotriti opciju postavljanja elektroničke oglasne ploče, te je dogovoreno da će se do sljedeće sjednice prikupiti informacije o mogućnostima i cijenama.
Zapisnike će voditi svi vijećnici naizmjenično prema prethodnom dogovoru.
Ad 4. Razno: Pitanja i prijedlozi
Pregledan je plan malih komunalnih akcija za 2021. koji je dostupan na stranicama Grada Zagreba. Također je predsjednica izvijestila o popisu nerealiziranih malih komunalnih akcija koje je dobila od gradskog ureda. 

Predsjednica pita ima li još tko pitanja ili prijedloga za ovu točku dnevnog reda.
Pitanja i prijedloga nema i ovime je iscrpljen dnevni red i sjednica dovršena u 10:15 sati.
 
KLASA: 026-02/21-02/1225
URBROJ: 251-06-11-1102-21-3
Zagreb, 19. srpnja 2021.


Zapisnik sastavila: 

